ઐતિહાસિક ફિલ્મોમાં સંવાદો તડાફડીવાળા અને ભારેખમ ઉપમાઓભર્યા હોવા જોઈએ એવા વહેમમાં રહીને ‘પદ્માવત’ના ડાયલોગ લખવામાં આવ્યા છે. એક સેમ્પલ જુઓ. ‘ડર નામ કા ગહના પદ્માવતીને કભી પહના હી નહિ’ એવું એક તબક્કે દીપિકા બોલે છે. લો, ડર વળી કયે દહાડે સ્ત્રીનું ઘરેણું થઈ ગયુ! શબ્દોના કોગળા અને વાક્યોનાં વમન કરવાની ટેવ પડી ગયા પછી અનેક ફિલ્મી સંવાદલેખકો, તેમ જ છાપાં-મેગેઝિનોમાં કોલમો ઢસડતા ગુજરાતી લેખકો, -પ્રવચનકારો, ચિંતકો વગેરેઓ ઉત્સાહમાં આવું કરી બેસતા હોય છે.